
An. et vol. XXXII 3 Tulii 1941 


COMMENTARIUM OFFICIALE 


(Ser. II, v. VIII) -Num.7 


ACTA SS. CONGREGATIONUM 


SACRA CONGREGATIO 
DE DISCIPLINA SACRAMENTORUM 


INSTRUCTIO 


DE NORMIS A PAROCHO SERVANDIS IN PHRAGBNDIS CANONICIS INVESTIGATIONI- 
BUS ANTEQUAM NUPTURIBNTES AD MATRIMONIUM INEUNDUM ADMITTAT 
(cAN. 1020). 


1. Sacrosanctum matrimonii institutum, divinitus inde ab homi- 
num exordio conditum, Nova Lege a Christo Domino ad sacramenti di- 
gnitatem evectum, quovis tempore Ecclesia sedulo studuit ne ullius ir- 
reverentiae vel nullitatis periculo exponeretur, aptis praestitutis cau- 
tionibus eius sanctimoniae accommodatis. Quanta autem et sanctitate 
et dignitate christianae nuptiae praefulgeant, etiam in memoriam 
reduxerunt litterae Encyclicae Pii f. r. Papae XI Casti connubii die 
31 decembris anno 1930 editae,' quae coniugalis consortionis germa- 
nam naturam, nobilissimas praerogativas, praeclaros fines egregie re- 
colere sategerunt. 

2. Neminem latet gravem in sacramentum iniuriam committere, ideo- 
que nec levi commaculari crimine, nupturientes qui ad matrimonium 
accedant haud servatis praeceptis ab Ecclesia naviter statutis ut chri- 
stianae nuptiae licite, et praesertim valide, ineantur aptaeque praeterea 


1 Acta Ap. Sedis, vol. XXII, pag. 539 seq. 

evadant ad uberes sacramenti fructus comparandos. Et quidem iniuriam 
hance atque culpam participant etiam administri Ecclesiae, qui nuptu- 
rientes, etsi inconsiderate tantum, ad celebranda vetita connubia admit- 
tunt, graviter neglecto officio sibi commisso accurate explorandi ne con- 
tra SS. Canonum statuta eadem nectantur. 

Ad rem Ecclesia onus commisit animarum Praesulibus impertiendi 
parochis sibi subiectis idoneas normas pro investigationibus sedulo et 
opportuno tempore peragendis, ne matrimonio ineundo aliquid obstet ; 
itemque ut, si reapse impedimenta adsint, actuose studeant ea auferre 
aut secus nupturientes infecto coniugio dimittant. Tale praeceptum con- 
tinetur et in can. 1020 Codicis I. C., cuius verba praestat referre : 

«§ 1. Parochus cui ius est assistendi matrimonio, opportuno antea 
tempore, diligenter investiget num matrimonio contrahendo aliquid 
obstet. 

§ 2. Tum sponsum tum sponsam etiam seorsum et caute interroget 
num aliquo detineantur impedimento, an consensum libere, praesertim 
mulier, praestent, et an in doctrina christiana sufficienter instructé 
sint, nisi ob personarum qualitatem haec ultima interrogatio inutilis 
appareat . 

§ 3. Ordinarii loci est peculiares normas pro huiusmodi parochi in- 
vestigatione dare ». : 

3. Porro nemo ignorat causas, unde initarum nuptiarum invalida aut 
illicita celebratio dimanat, ad tria capita reduci, nempe: 

a) impedimentum matrimoniale proprie sumptum; 
b) vitium consensus; 
c) defectum formae canonicae. 

Gravia igitur incommoda contra sanctitatem christiani connubii 
praecavere studens, haec Sacra Congregatio, cui, ex statuto can. 249, 
proposita est wniversa legislatio circa disciplinam septem Sacramento- 
rum, quaeque iam vulgavit Instructionem super probatione status liberi 
ac denuntiatione initi matrimonii, die 4 iulii 1921,? apprime opportu- 
num censuit alteram conficere Instructionem, qua adiutricem praebendo 
manum Revimis Ordinariis, quibus hoc onus ex § 3 relati can. 1020 in- 
cumbit, eis suppeditaret idoneas normas ad nupturientium examen rite 
diligenterque explendum. 

Quaestiones, nupturientibus seorsum proponendae, confectae repe- 
riuntur in Appendice (Alleg. I) huius Instructionis, salva Ordinario 
variandi facultate, articulos demendo vel addendo pro matrimoniorum 


2 Acta Ap. Sedis, vol. XIII, pag. 348-349. 

nullitatis aut illiceitatis usitatioribus rationibus, quas in sua dioecesi 
contingere compererit, spectatis personarum ac temporum adiunctis. 

4. At quaedam sunt prae primis adnotanda circa elementa inquisi- 
tionis a rel. can. 1020 praeceptae. 

a) Quod ad parochum attinet: qui habet ius et onus inquirendi, is 
est cui competit assistentia matrimonio, et hic, nisi iusta causa excuset, 
est parochus sponsae (can. 1097 § 2). Verumtamen, etiam parochus 
sponsi, vel proprio marte vel instante sponso ipso vel sponsae parocho. 
examen peragat ad libertatem sponsi in tuto ponendam, et peractae 
huius inquisitionis documentum ad sponsae parochum quam primum 
mittat, una cum ceteris documentis necessariis (testimonio bapti- 
smi, etc.) in suo paroeciali archivo forte exstantibus. 

Ast, cum parochi sunt diversae dioecesis, documentorum istorum 
paroecialium transmissio fiat semper per tramitem cancellariae Curiae 
Episcopalis dioecesis sponsi — cuius insuper erit litteras testimoniales 
dare de libertate status sponsi — ad sponsae parochum, quoties hic, 
prout de more, matrimonio assistit : versa vice per cancellariam Ouriae 
Episcopalis dioecesis sponsae id fiat, si quandoque accidat ut matrimo- 
nio assistat parochus sponsi. 

Haec S. Congregatio autem valde exoptat ut, antequam parochus ad 
matrimonii assistentiam procedat, licentiam suae Curiae, quam nihil 
obstat nuncupant, consequatur: id vero praecipit cum nupturientium 
parochi sunt diversae dioecesis. 

Quo accuratius in re tam gravi procedatur, Curia Episcopalis pror- 
sus exigat ut parochus, cui licentia (nihil obstat) danda est, ad Cu- 
riam ipsam mittat opportuno antea tempore documenta omnia praema- 
trimonialia una cum exemplari, cuius specimen in Appendice (Alleg. V) 
invenitur, omnibus notitiis ibi requisitis praedito. Hoc autem exemplari, 
prout in eodem cautum est, utatur sive Curia in concedendo nihil obstat, 
sive parochus in concedenda sacerdoti, legitima ceterum facultate prae- 
dito, licentiam assistendi matrimonio extra paroeciam forte contrahendo; 
illudque dein caute asservetur in archivo paroeciali loci, ubi nuptiae ini- 
tae sunt. 

Munus vero inquirendi parocho sub gravi incumbere patet ex gravi- 
tate rei; neque a tali onere ipse eximitur, licet moraliter certus sit nihil 
obstare validae et licitae matrimonii celebrationi. Examen peragatur 
personaliter a parocho, nisi iusta causa excusetur. 

b) Quoad tempus inquisitionis: haec peragenda praecipitur « oppor- 
tuno tempore ante matrimonii celebrationem » seu, prout res ipsa po- 
stulat, ante proclamationes matrimoniales, vel dum hae peraguntur. 

c) Quoad obiectum autem huius inquisitionis: per ipsam ea omnia 
exploranda sunt, quae matrimonio ineundo quomodocumque obstare 
possint. Proinde, praeter quam de iis, quae speciatim enunciantur in 
§ 2 rel. can. 1020, de quibus infra uberius, inquirendum est prae primis : 

a) de susceptis baptismo et confirmatione, legitimis eorundem 
documentis comparatis. Fides vero baptismi recens esse debet nec ante 
semestre exarata quam matrimonium ineatur; et inibi adnotata repe- 
riantur ea omnia quae conscribenda sunt ex statuto can. 470 § 2 et 
art. 225 Instructionis huius S. Congregationis, quae inscribitur [nstru- 
ctio servanda a tribunalibus dioecesanis etc., diei 15 aug. 1936 (Acta Ap. 
Sedis, vol. XXVIII, pag. 313 seq.).* Affirmationi etiam iuratae nuptu- 
rientium se baptizatos non esse, facile ne credat parochus nisi aliunde 
id ipsi certo constet, sed, ad fraudes in re praecavendas, a parocho loci 
originis requirat utrum e libro baptizatorum constet hoc sacramentum 
eis esse collatum; quo in casu et ipsius fidem petat; 

B) de paroecia vel paroeciis, quibus celebratum matrimonium debet 
notificari; 

y) nupturientesne sint aetate maiores an minores; 

6) utrum ambo catholici eorumne alteruter vel uterque acatholicus, 
ad canonicam tamen formam adstrictus vi can. 1099; 

e) si casus ferat, inquiratur, demum, de obitu praecedentis coniu- 
gis; de sententia nullitatis matrimonii et quidem exsecutiva ad normam 
iuris (cfr. art. 220, 221 § 3 memoratae Instructionis),‘* etiam in casibus 
exceptis (cfr. ibid., art. 226 seq.); de dispensatione super matrimonio 


3 Can. 470 § 2. « In libro baptizatorum adnotetur quoque si baptizatus con- 
firmationem receperit, matrimonium contrazerit, salvo praescripto can. 1107, . 
aut sacrum subdiaconatus ordinem susceperit, vel professionem sollemnem 
emiserit, eaeque adnotationes in documenta accepti baptismatis semper refe- 
rantur ». 

Art. 225 § 1. « Ordinarius loci ... obligatione adstringitur iniungendi quan- 
tocius rectori paroeciae, wbi matrimonii celebratio est paroecialibus regestis 
consignata, ut de sententia nullitatis ac de vetitis forsan statutis, ex. gr. in 
causis impotentiae, in iis faciat mentionem necnon in baptizatorum regesto, 
si in ea paroecia uterque vel alteruter coniug fuerit baptizatus. 

§ 2. Rector autem paroeciae tenetur sententiam nullitatis ac vetita forte 
statuta statim adnotare in praedictis regestis et, si uterque vel alteruter co- 
niuw alibi baptizatus fuit, parochum vel parochos loci baptismi collati monere 
de prolata nullitatis sententia, ac de vetitis forte statutis, ut haec in renato- 
rum libro ipsi adnotent, necnon de iis a se peractis certiorem quam primum 
reddere proprium Ordinarium ». 

4 Art. 220. « Post secundam sententiam, quae matrimonii nullitatem con- 
firmaverit, si defensor vinculi in gradu appellationis pro sua conscientia non 

rato et non consummato: comparatis ad rem singulis legitimis docu- 
mentis; 

¢) quod autem refert ad evincendam libertatem status nupturien- 
tium vide infra n. 6. 

d) Quoad postremo modum explendi examinis: in rel. can. 1020 § 2 
praecipitur ut parochus sponsos seorsum et caute interroget, nempe, ut 
aiunt Doctores, distincte, separatim et caste, debita prudentia et cir- 
cumspectione, praesertim cum inquirit de impedimentis aliisque adiun- 
ctis, quae infamiam ruboremve ingerere possint. 5 

5. Nupturientium examen, ad normam § 2 rel. can. 1020, tria potis- 
simum respiciat oportet : 

a) absentiam impedimentorum; 

b) libertatem consensus; 

c) sufficientem scientiam doctrinae christianae. 

Quoad primum: parochus a sponsis percontetur num aliquo deti- 
neantur impedimento tum impediente (cc. 1058-1066),® tum praesertim 
dirimente (cc. 1067-1080), sive publico (ligaminis, consanguinitatis, affi- 
nitatis etc.), sive occulto, immo hoc potissimum, quod rarius innote- 
scere solet (voti, criminis etc.) (Alleg. 1). 

a) Praecipui connubiorum casus, ad hanc Sacram Congregationem 
delati pro simplici convalidatione aut pro sanatione in radice, matrimo- 
nia respiciunt celebrata cum impedimento in secundo consanguinitatis 
vel affinitatis lin. coll. gradu, aut saepius consanguinitatis in tertio sim- 
plici vel tertio secundum tangente eiusdem lineae gradu, neglecta cano- 
nica dispensatione. Id plerumque accidit ob ignoratum, ideoque non de- 
nunciatum a nupturientibus, impedimentum, quod saepe est tribuen- 
dum ignorantiae ex diverso statuto legis canonicae et legis civilis, quae 
altera lex plerumque ignorat recensita impedimenta canonica. 

Ad rem, igitur, diligenter inquirat parochus perpendendo, praeter 


crediderit esse appellandum, ius coniugibus est, decem diebus a sententiae 
denunciatione elapsis, novas nuptias contrahendi (can. 1987) ». 

Art. 221 § 3. « In casu autem desertionis (ex parte defensoris vinculi 
interpositae appellationis ad tertiam instantiam post altéram sententiam pro 
pullitate matrimonii), partibus ius est ad novas nuptias convolare, habita 
natificatione decreti quo collegium statuerit appellationem desertam (cfr. 
can. 1886), vel peremptam (cfr. cann. 1736, 1737) habendam esse ». 

5 Ad rem poterit Episcopus alias praestituere cautelas moribus regionis 
accommodatas: verbi gratia, prudentis personae praesentiam, quae tamen 
nupturientium ne sit pater vel mater. 

6 Impedimentum miztae religionis, ex responso Pontif. Comm. ad Codicis 
canones auth. interpr. diei 30 iul. 1934, ad I, eos quoque afficit qui sectae 
atheisticae adscripti sunt vel fuerunt (Acta Ap. Sedis, vol. XXVI, pag. 494). 

cetera, contrahentium et eorum parentum cognomina, unde saepe con- 
sanguinitas colligitur, testimoniaque suscepti baptismi; partibus reco- 
lat consanguinitatis et affinitatis gradus iure canonico matrimonio 
obstantes, et, si earum reticentiam suspicetur, ad tramitem can. 1031 
§ 1 n. 1°, testes fide dignos et iuratos adhibeat pro huiusmodi accura- 
tiore exploratione (Alleq. IT). 

8) Ad impediendos vero errores, qui quandoque pro dispensatione 
impetranda a Sede Apostolica irrepunt in computationem gradus impe- 
dimentorum consanguinitatis et affinitatis, in precibus addatur arbor ge- 
nealogica. 

y) Vitetur ideo in eisdem precibus aequivoca impedimentorum de- 
scriptio, prout haberetur si sponsi, detenti duplici impedimento v. g., 
consanguinitatis in secundo (maiore) et in tertio (minore) lin. coll. 
gradu, denunciarentur tamquam ligati impedimento consanguinitatis 
« secundi-tertii» aut «secundi et tertii» absque addita explicatione : 
formula enim ista significare potest impedimentum «secundi gradus 
mixti cum tertio» unicum nempe et minoris gradus: ac proinde dispen- 
satio forte ita impetrata nullitate laboraret. 

6) Praeterea, prout liquet, ad valorem dispensationis ab impedi- 
mentis maioris gradus requiritur causa canonicu seu iusta, gravitati im- 
pedimenti proportionata, reapse in casu exsistens : ad rem proinde prae 
oculis habeantur praesertim duae Instructiones, altera diei 9 maii 1877 
S. C. de Propaganda Fide, altera diei 1 augusti 1931 huius S. C.,’ pro- 
batique auctores consulantur. Haec ideo causa est exprimenda in preci- 
bus pro dispensatione imploranda sive ab Apostolica Sede sive ab Ordi- 
nario tali facultate praedito, et dein, dispensatione impetrata, de eiusdem 
causae exsistentia (quod probe notandum) certo constare debet ante re- 
scripti ewsecutionem, sub periculo irritae dispensationis (can. 38 et 41). © 

e) Notatu dignum insuper est, ad aetatem superadultam, quae haud 
semel adduci solet pro muliere, quae vidua non sit, requiri vicesimum 
quartum annum completum. 

Ceterum semper exprimatur in litteris testimonialibus aetas nuptu- 
rientium a fide baptismi desumenda. 

¢) Demum haec 8S. Congregatio pro suo munere parochos hortatur 
ut aptis temporibus in catechesi populo tradenda (can. 1018) fideles rite 
ipsi edoceant de impedimentis matrimonialibus sive impedientibus sive, 
praesertim, dirimentibus. Eosdemque avertere conentur, praecipue si 
arctioribus impedimentis consanguinitatis vel affinitatis detineantur, 


7 Acta Ap. Sedis, vol. XXIII, pag. 413 seq. 

a nuptiis inter se conciliandis, aut saltem enixe, parentes potissimum, 
inducant ad impedimenta ipsa auctoritati Ecclesiae denuntianda pro 
dispensatione, quando peculiaria adiuncta matrimonium nihilominus 
suadeant: iisdemque explicent haud nimias urgeri taxas, quae titulo 
ammendae seu poenae imponuntur nupturientium viribus oeconomicis 
congruentes, easque exiguas prorsus esse pro pauperibus. 

6. Ob rei momentum, specialia sunt animadvertenda de impedimento 
ligaminis. Pervigilent parochi ne contra ius, bona vel mala fide, nova 
coniugalia foedera ineant qui praecedentis matrimonii vinculo vincian- 
tur, etsi de huius valore haud temere ambigatur, immo nullitas ipsa 
sit in aperto. 

a) Praescriptum can. 1069 § 2 optime norint, matrimonii nempe 
nullitatem canonica dumtawat probatione esse evincendam, id est ordine 
iudiciali servato usque ad alteram sententiam conformem contra ma- 
trimonii valorem a qua appellatum non fuerit a vinculi defensore; vel, 
in casibus exceptis (can. 1990-1992) expletis regulis traditis in supra 
memorata Instructione huius 8S. C. diei 15 augusti 1936 art. 226 seq. 

8) Proclamationes peragantur matrimoniales etiam in locis ubi nu- 
pturientes per semestre saltem post adeptam pubertatem morati sunt, 
si id prudenter censeat Ordinarius (can. 1023 § 2), neque ab iisdem di- 
spensetur nisi legitima causa comprobata (can. 1028), neque facile, 
ceteris neglectis probationis argumentis (Alleg. II et IJI), procedatur ad 
iusiurandum suppletorium (Alleg. IV) partibus deferendum (cc. 1829- 
1830). Iuxta vero praescriptum n. 3 praefatae Instructionis diei 4 iu- 
lii 1921, difficultas, quae aliquando occurrit, colligendi nempe congruo 
tempore necessaria documenta pro statu libero comprobando, plerum- 
que resolvitur documenta ipsa requirendo per dioecesanas nupturien- 
tium (uti sub n. 4) cancellarias, quae minuere non omittent etiam 
taxas solvendas, ad normam can. 1507 § 1 statutas, si exinde et alia dif- 
ficultas oriatur.® 

y) Cautius est procedendum quoad probationem status liberi va- 
gorum, eorum nempe qui nullibi domicilium vel quasi-domicilium ha- 
bent (can. 91), et eorum, qui e loco originis in longinquas regiones de- 
migrarunt post adeptam pubertatem, et ibi matrimonium contrahere 
cupiunt. Ad rem servetur adamussim memorata Instructio huius S. Con- 
gregationis diei 4 iulii 1921. 


8 Ad nupturientium paroeciam et dioecesim originis dignoscendam hodie 
praesto sunt libri sic nuncupati annales ecclesiastici pro singulis nationibus 
editi de licentia competentis ecclesiasticae auctoritatis. 

7. Quoad libertatem consensus: a sponsis postulet parochus utrum 
matrimonium libere et sponte inire cogitent, an potius vi aut metu aut 
importunis precibus vel suasionibus alicuius ad idem compellantur. Id 
praecipue inquirat a sponsa quippe quae, uti constat, metui sit magis 
obnoxia. Nec redditis ab iisdem forte negativis responsionibus acquie- 
scat, sed et alias peragat investigationes ad libertatem consensus ube- 
rius et securius evincendam. Hoc est magis accurate explorandum, 
quando nupturientes ad nuptias ineundas inducuntur ut cuidam oborto 
discrimini medeantur, praesertim ad poenas vitandas exinde civili lege 
secus obeundas. Probe perpendant parochi unum e praecipuis capitibus 
nullitatis matrimoniorum, quae ad ecclesiastica tribunalia deferuntur, 
in vi metuve incusso consistere (All. I, n. 10. 11). 

8. Ulterius exploret parochus, nisi personarum qualitas hanc explo- 
rationem inutilem reddat, utrum nupturientes christianam doctrinam 
satis calleant, et, prae ceteris, utrum probe noscant sanctitatem et in- 
dissolubilitatem christiani connubii obligationesque status matrimonia- 
lis. At, si christianae doctrinae eos ignaros repererit, prima saltem ele- 
menta sedulo ipsos edoceat; quod si renuant, non est tamen locus eos- 
dem respuendj a matrimonio ad normam can. 1066. ° 

9. Sponsorum examen id insuper contendat ut grave flagitium illud 
praecaveatur, quod hodie potissimum ob hominum improbitatem cano- 
nicis nuptiis quibusdam in locis incumbit. 

Non desunt enim alicubi, praesertim in magnis urbibus, qui, spreta 
canonica lege, nuptias inire praesumant adiecta aliqua conditione aut 
intentione, connubii sive suspensiva sive irritativa, quae effugium sup- 
peditare queat ad iugum postea excutiendum, novas nuptias conciliandi 
causa. 

Itaque in locis ubi iudicio Episcopi id expedire videatur, in examine | 
nupturientium parochus data opera immoretur et idoneas peragat in- 
vestigationes, ad rem adhibitis quaestionibus in Alleg. I n. 15, 16 exara- 
tis, aliisque aptioribus, quas locorum adiuncta et personarum conditio- 
nes postulent. 

Nupturientes autem omni studio conetur parochus, si casus intersit, 
avertere ab expositis intentionibus et conditionibus matrimonio adii- 
ciendis eosque inducere ad retractandas forte iam adiectas. 

Quoad vero licitae cuiusdam conditionis de futuro, de praesenti aut 
de praeterito legitimam appositionem, parochus Ordinarium consulat 
eiusque pareat mandatis (All. I n. 17). 


® Cfr. resp. Pontif. Comm. ad Codicis canones auth. interpr. diei 2-3 iu- 
nii 1918, IV, de matr. ad 3 (Acta Ap. Sedis, vol. X, pag. 345). 

10. Quod demum attinet ad connubiorum nullitatem ob non servatam 
canonicam formam, praecipui casus ad hance Sacram Congregationem de- 
lati reducuntur ad defectum vel testiwm vel legitimae delegationis in 
sacerdote assistente: quorum si primum plerumque inadvertentiae, al- 
terum est et imperitiae, utique culpabili, tribuendum. Probe igitur ad- 
discant oportet sacerdotes, antequam matrimoniis assistant, statuta 
canonum 1094-1103, quod refert ad validam et licitam eorundem as- 
sistentiam, necnon responsiones Pont. Comm. ad Codicis canones auth: 
interpr. die 14 iulii 1922, 20 maii 1923 et 28 decembris 1927. *° 

11. Conclusionis instar, quae infra recensentur, speciali modo com- 
mendat insuper Revmis Ordinariis haec 8S. Congregatio : 

a) In locis ubi id iure concordatario cautum sit, uti v. g. in Italia 
et in Republica Lusitana, curent ut a parochis documentum de initis 
connubiis statuto tempore ad officium status civilis pro eorundem tran- 
scriptione in illius regestis mittatur. In genere autem adamussim ea 
omnia servari praecipiant, quae concordatario iure in re matrimoniali 
servanda sint.*? 

b) Quoties matrimonium initur a nupturientibus, quorum alter- 
uter vel uterque ad aliam paroeciam pertineat, parochus qui matrimonio 
adstitit, praeter adscriptionem eiusdem in suo libro matrimoniorum, 
et, si ibi coniux fuerit baptizatus, etiam in calce actus baptismi, quam 
primum de eodem celebrato commonefaciat parochos vel parochum loci 
baptismi amborum coniugum vel alterutrius. Hi autem receptas notitias 
transcribant ad normam can. 470 § 2 in suis renatorum regestis (can. 1103 
§ 2) et nuntium scriptum de peracta transcriptione mittant ad paro- 
chum, qui matrimonio adstitit. Is vero non acquiescat donee hunc nun- 
cium receperit; receptum autem alliget fasciculo documentorum cele- 
brati matrimonii. 

c) Omni studio contendant ut sententia exsecutiva nullitatis ma- 
trimonii vel apostolica dispensatio a matrimonio rato et non consum- 
mato, quantocius denuntientur, cum vetitis transeundi ad alias nuptias 
ibidem forte statutis, rectori paroeciae, ubi matrimonii celebratio est 
paroecialibus regestis consignata, ut ab ipso de eadem sententia vel di- 
spensatione necnon de vetitis forsan adnexis scripta mentio fiat tum in 


10 Acta Ap. Sedis, vol. XIV, pag. 527, V; vol. XVI, pag. 114-115, V et VI; 
vol. XX, pag. 61-62, IV. 

11 Ofr. pro Italia « Istruzione circa Vesecuzione dell’art. 34 del Concor- 
dato... » 1 luglio 1929, n. 29 seq. (Acta Ap. Sedis, vol. XXI, pag. 351 seq.); 
pro Lusitania « Istruzione agli Eccmi Ordinari del Portogallo... sull’esecu- 
zione degli articoli del Concordato...» 21 settembre 1940 (Acta Ap. Sedis, 
vol. XXXIII, pag. 29 seq.). 

matrimoniorum cum in baptizatorum libro, si in ea paroecia alteruter aut 
uterque coniux fuerit baptizatus ; si alter vel ambo sint alibi baptizati, 
idem rector paroeciae parochum vel parochos loci collati baptismi mo- 
nere adstringitur de prolata nullitatis exsecutiva sententia vel concessa 
dispensatione cum vetitis forte statutis, ut. isti haec in renatorum libro 
scripto adnotent. Ipse vero rector de iis a se peractis certiorem quam 
primum faciat suum Ordinarium. 

d) Pervigilent vero ut baptismus fortassis extra paroeciam origi- 
nis collatus, praeter quam in renatorum regesto paroeciae vel ecclesiae, 
baptismali fonte iure etiam cumulativo ad normam can. 774 § 1 praedi- 
tae, ubi quis reapse eum suscepit, scripto item consignetur libris pa- 
roeciae originis. Ad rem quam primum per parochum vel rectorem eccle- 
siae collati baptismi tradendus est ad rectorem paroeciae originis nun- 
cius scriptus, qui fideliter omnia et singula elementa complectatur quae 
ad baptismi actum rite conficiendum iure (can. 777) requiruntur. 

e) Demum parochis praecipiant ut libros matrimoniorum et bapti- 
zatorum diligentissime conficiant atque conscribant: nempe in priore 
illico redigant actum canonicum singulorum matrimoniorum in propria 
paroecia celebratorum ; in posteriore vero, nempe in renatorum libro, 
ea omnia scripto adnotent, quae can. 470 § 2 iubentur, et in neglegentes 
animadvertant etiam poenis ad normam can. 2383. 

f) Attente inspiciant Ordinarii per crebras visitationes intra sin- 
gula semestria, si fieri potest, et saltem non ultra annum, faciendas, uti 
exoptatur, personaliter, vel per idoneas ecclesiasticas personas, utrum 
paroeciarum rectores regesta paroecialia matrimoniorum et baptizato- 
rum praesertim, ad normam iuris, prouti sub littera e), conficiant con- 
fectaque in archivo rite asservent ; singulos vero actus expendant celebra- 
torum matrimoniorum et collatorum baptismatum eosdemque singulos 
quodam apposito speciali signo communiant, unde de peracta recogni- 
tione constet. Quoties vero matrimonio adstiterit sacerdos, qui indiguerit 
delegatione a iure canonico requisita (can. 1094), Ordinarii ipsi diligenter 
inquirant utrum necessaria haec in singulis casibus intercesserit delega- 
tio, eaque ad normam iuris impertita. 

12. Haec Sacra Congregatio, gravissima incommoda quae ex illicitis 
atque irritis nuptiis eveniunt prae oculis habens, locorum Ordinarios 
deprecatur ut, pro sua pastorali sollicitudine, cum parochis traditas 
cautelas communicent omnique cura advigilent ut exsecutioni manden- 
tur, canonicasque poenas infligere ne omittant in neglegentes ad nor- 
mum can. 2222 § 1, haud exclusa suspensione a divinis, praesertim in 
recidivos, quo tutius nuptiarum rectae celebrationi prospiciatur, cuius- 

vis offensionis periculo remoto, prout sacramenti matrimonii dignitatem 
et sanctitatem decet. 

De diligenti observantia canonicae matrimoniorum disciplinae hac 
Instructione digestae et praecipue de peractis visitationibus [uti supra 
n. 11 f)] iidem locorum Ordinarii certiorem quotannis faciant hanc Sa- 
cram Congregationem per specialem Relationem adnectendam relationi 
« de tractatione causarum matrimonialium » ad eandem transmittendae 
vi litterarum diei 1 iulii 1932. 

Ordinarii autem Italiae, qui relationem de tractatione causarum ma- 
trimonialium non amplius transmittere tenentur ob noviter instituta 
tribunalia matrimonialia Litteris Apostolicis Motu Proprio datis a 
Pio f. r. Papae XI die 8 decembris 1938,** de observantia huius In- 
structionis et de peractis visitationibus referant ad hance Sacram Con- 
gregationem sub initio cuiuslibet anni. 


Ssmus Dominus Noster Pius divina Providentia Pp. XII, in Aw 
dientia Excmo Secretario H. 8. C. die 14 iunii 1941 concessa, praefatam 
Instructionem, ab EE. PP. in Plenariis Conventibus maturo ac diligenti 
examini iam subiectam benigne approbare dignatus est. 

Datum Romae, ex aedibus Sacrae Congregationis de disciplina Sa- 
cramentorum, die 29 mensis iunii, in festo Ss. Apostolorum Petri et 
Pauli, anno 1941. 


D. Card. J oRIO, Praefectus. 


L. 8. 


F. Bracci, Secretarius. 


2 Acta Ap. Sedis, vol. XXIV, pag. 272 seq. 
13 Acta Ap. Sedis, vol. XXX, pag. 410 seq. 

APPENDIX 


ALLEGATUM I 


(efr. n. 3, 5, 7, 9 Instructionis) 


Nupturientium examen opportuno tempore ante matrimonii celebrationem 
peragendum a parocho. 


Revocata in mentem sponsi (sponsae) sanctitate iurisiurandi atque 
gravitate poenarum, quibus periuri sunt obnoxrii, necnon sollemnitate 
actus explendi, parochus sponsum (sponsam) alloquatur : 

Velis invocare Nomen divinum in testem veritatis, tangendo sancta 
Evangelia, sequenti formula : 

« Ego ... iuro me totam ac solam veritatem dicturum (-am) super uni- 
versa re, de qua rogandus (vel roganda) ero ». 


Dein eis deferat quaestiones seorsum, sponso nempe absente sponsa, 
et vicissim sponsae, absente sponso: 

1. Requirantur eius nomen et cognomen, necnon patris et matris, 
nativitatis locus, aetas, religio et quidem tum sui ipsius tum alterius 
nupturientis, professio aut civilis conditio. Ut de personae identitate 
constet, nisi eadem parocho nota sit, requiratur documentum ad hoc 
rite confectum imaginem ipsius arte photographica expressam referens. 
Si nondum documenta recepti baptismi et confirmationis prae manibus 
habeat, parochus interroget utrum haec sacramenta receperit.? 

2. Utrum matrimonium in facie Ecclesiae cum alia persona inierit 
et, quatenus affirmative, quomodo fuerit solutum (can. 1069).* Si autem 


1 Hisce quaestionibus addantur quae particulari iure, v. g. Concordato- 
rum, sunt praescriptae. 

2 Redditae responsioni se baptismum non suscepisse facile ne credat paro- 
chus, nisi aliunde id ipsi certo constet, sed a parocho loci originis requirat 
utrum e libro renatorum constet de collatione baptismi: quo in casu huius 
fidem petat [cfr. n. 4 c) a) Instructionis]. 

3 Requiratur authenticum documentum de obitu prioris coniugis, vel sen- 
tentiae exsecutivae nullitatis matrimonii [cfr. n. 4 ¢) e) et 9) et n. 6 Instru- 
ctionis], vel dispensationis super matrimonio rato et non consummato una 
cum mentione vetiti forte statuti [efr. n. 11 c) Instructionis]. 

Quodsi agatur de privilegio fidei, serventur statuta cc. 1069 § 1 et 1120-1127 
necnon praescripta 8. C. 8. Officii. 

suspicetur parochus de praecedentis vinculi exsistentia, in proclamatio- 
nibus instet et testes fide dignos ac iuratos inducat (Alleg. IJ et II) et 
dumtaxat recurrat ad iusiurandum suppletorium cum ceterae desierint 
probationes [cfr. n. 6 8) Instr.]: cautius vero procedat cum vagis at- 
que opificibus in regiones dissitas a loco originis demigratis (cfr. n. 6 7) 
Instr.).. 

3. In quanam paroecia habeat domicilium vel quasi-domicilium aut 
tmenstruam commorationem, viam et numerum domus quam incolit, et a 
quo tempore ibi moretur. 

4. Quibusnam in dioecesibus saltem per semestre moratus sit post 
adeptam pubertatem [sponsus post completum decimum quartum annum, 
sponsa post duodecimum completum] ; quamnam ob causam, quamdiu et 
quanam in paroecia. 4 

5. An valida sponsalia contraxerit cum alia persona, quomodo et 
quando sint resoluta. 

6. Utrum civile quod vocant matrimonium sponsi iam inter se inie- 
rint aut cum alia persona, resolutumve sit hoc alterum an non. * 

7. Utrum inter se adsiringantur aliquo et quonam vinculo, consan- 
guinitatis (can. 1076), affinitatis (can. 1077), cognationis spiritualis ex 
baptismo (can. 768, 1079), cognationis legalis ex adoptione civili 
(can. 1059, 1080). 

Quod ad consanguinitatem et affinitatem vero attinet, parochus re- 
colat gradus lege canonica matrimonio obstantes, et relate ad nupturien- 
tes rudiores impedimenta per practica exempla explicet : quod si suspi- 
cetur reticentiam impedimentorum, aptis modis reticentiam eripere co- 
netur, praesertim inquirendo in parentum cognomina et testimonia su- 
scepti baptismi necnon ad testes provocando (Alleg. Il; cfr. n. 5 
Instr.). 

8. Nisi res aliunde parocho innotescat, prudenter inquirat utrum no- 
torie catholicam fidem abiecerit, etsi ad sectam acatholicam non transie- 


4 In casu affirmatae commorationis parochus probationes colligat de statu 
libero (can. 1028 § 2: efr. n. 6 Instr.). In casu autem de quo in § 3 eiusdem 
canonis, consulat Ordinarium. 

5 Licet nupturiens sponsalia valide cum alia persona contraxerit, nec ulla 
iusta causa ab iisdem implendis excusetur, non datur actio ad petendam ma- 
trimonii celebrationem, sed dumtaxat ad reparationem damnorum, si qua de- 
beatur (can. 1017 § 3). 

® Si civile quod vocant matrimonium cum alia persona etiam alteruter 
tantum attentaverit et resolutum definitive fuerit, resolutionis definitivae 
huiusmodi requiratur documentum authenticum ; si adhuc vero vigeat, consu- 
latur Ordinarius. (Pro Italia cfr. Instr. H. 8S. C. 2 aprilis 1909). 

rit, an societatibus ab Ecclesia damnatis adscriptus sit (can. 1065); an se- 
ctae atheisticae adhaereat vel adhaeserit (cfr. n. 5 not. 6 Instr.). 
Ab alio fonte exquirat an publicus peccator sit et an censura notorie 
innodatus (can. 1066). Eadem parochus percontetur a sponso de sponsa 
et vicissim a sponsa de sponso.’ 

9. Diligenter inquiratur utrum sponsi detineantur aliquo alio impe- 
dimento impediente vel dirimente: mixtae religionis (can. 1060), dispa- 
ritatis cultus (can. 1070),® aetatis (can. 1067), ordinis sacri (can. 1072), 
voti et professionis religiosae (can. 1058, 1073), raptus (can. 1074), cri- 
minis (can. 1075),° publicae honestatis (can. 1078). 

10. Utrum omnino libere et sponte matrimonio consentiant, praesertim 
mulier, an, contra, ad idem compellantur directe vel indirecte ab aliqua 
persona. Ad rem sponsum (sponsam) moneat parochus quam mawxime 
circumspectam et discretam rationem habitum iri revelatae notitiae ita 
ut nullam molestiam pars inde habitura sit, cuius libertati alio modo 
succurri forte poterit.’° 

11. Utrum sponsus (sponsa) noverit an sponsa (sponsus) omnimoda 
cum libertate matrimonium contrahere consentiat necne: et, hoc altero 
casu, edicat unde metus vel coactio procedat. 

12. (Si nupturiens vicesimum primum annum nondum expleverit). An 
parentes (tutores) matrimonium ineundum norint eique consentiant, se- 
cus quasnam ob causas insciis vel invitis parentibus celebrare velit. 1 

13. Percontetur parochus an nupturientes sufficienter instructi sint 
in doctrina christiana et praesertim in praecipuis matrimonii finibus, 
iuribus et obligationibus atque, si casus ferat, nefasta placita contra ca- 
tholicam doctrinam refutet, genuinam Ecclesiae catechesim de hoc sa- 
cramento recolendo (cfr. n. 8 Instr.). 


7 Hisce in casibus, si affirmative respondeatur, parochus se gerat ad nor- 
mam can. 1065 et can. 1066. 

§ Quoad matrimonia mixta, standum est praescriptis Codicis I. C. et de- 
cretis S. Officii. 

® De exsistentia impedimenti criminis accuratius, licet prudenter, inquira- 
tur quando constet prolem adulterinam nupturientes suscepisse; aut eosdem 
detineri impedimento affinitatis; aut alia suspicandi ratio intersit. 

10 Etiam responsioni redditae de absentia cuiusvis coactionis ne acquiescat 
parochus, sed aliunde percontetur utrum reapse ita res se habeat, et si inter- 
sint specialia adiuncta, de quibus sub n. 7 huius Instructionis, accuratissime 
investiget, etiam per testes, si opus sit (Alleg. IJ et I/1). 

11 Parochus graviter filiosfamilias minores hortetur ne nuptias ineant, 
insciis aut rationabiliter invitis parentibus; quod si abnuerint, eorum matri- 
monio ne assistat, nisi consulto prius loci Ordinario (can. 1034) (Alleg. III). 

14. An aliquid et quid actui civili ineundo obstet. 12 

15. Ad fraudes et causas nullitatis matrimonii praecavendas, paro- 
chus in locis ubi, Episcopi iudicio, id expedire videatur, utrique nuptu- 
rienti innuat se pro certo habere ambos matrimonium contrahere velle 
ad tramitem doctrinae catholicae, prout universim usu fit a fidelibus, 
nempe unum, indissolubile, ad prolem procreandam ordinatum sine ulla 
contraria intentione vel conditione ; et ad rem responsionem percontetur 
2 sponso tum quod ad ipsum attinet tum quod ad sponsam, et vicissim. 

(Si nupturiens affirmative responderit, poterit parochus omittere quae- 
stiones 16-17 et ad ulteriora procedere. Si quod dubium contra aut su- 
spicio ex responsione nupturientis vel aliunde exoriatur eum contra- 
riam intentionem aut conditionem matrimonio adiicere velle, ulterius, 
prout infra, prosequatur parochus). 

16. Nupturienti recolat doctrinam LKcclesiae: nempe sponsos, qui 
ineundo coniugio intentiones * et conditiones** forte apponant, quae 
eius valori quomodocumque adversentur, in sacramentum sacrilege de- 
linquere, peccatorum illaqueari propemodum infinita congerie, sed neque 
posse matrimonium ita contractum nullitatis accusare: demum paro- 
chum non posse hisce nuptiis assistere. Dicat insuper apertis verbis re- 
ticentiam in hac re nihil prodesse sponsis. Ad rem responsionem requirat. 

(Si nupturiens declaraverit intentiones aut conditiones huiusmodi se 
adiecisse aut velle adiicere nuptiis ineundis, ad has retrahendas omni 
studio eum inducat parochus ; quod si ille renuat, eum ab ineundo co- 
niugio dimittat. Si contra recedat, mutatae voluntatis declarationem 
parochus signet in actis. Tum postulet utrum noverit dé conditione aut 
intentione aliqua id genus et quanam forte apposita aut apponenda ab 
altera parte, et, casu affirmativo, eadem servet cum hac altera parte). 

17. Si uterque vel alteruter nupturiens aliquam conditionem licitam. 
et honestam de praesenti, de praeterito aut de futuro, ineundo coniugio 
declaraverit se apposuisse aut apponere velle ex qua pendeat ma- 
trimonii valor, exquirat parochus prudenterque interroget quomodo de 
adimpleta conditione ista se certiorem facere intendat: et, si id conse- 


12 Td valet pro locis ubi actus civilis auctoritate publica praecipitur: quo 
casu parochus, inconsulto Ordinario, nuptiis ne assistat, si quid actui civili 
ineundo obsit, vel alias de eiusdem civilis actus omissione suspicio subsit. 

18 Nempe si alterutra vel utraque pars positivo voluntatis actu excludat 
matrimonium ipsum, aut omne ius ad coniugalem actum vel essentialem ali- 
quam matrimonii proprietatem (can. 1086 § 2). 

14 Hae sunt praesertim conditiones de futuro contra matrimonii substan- 
tiam, nempe contra tria bona coniugii fidei, polis, sacramenti <ean. 1092). 

qui se velle fateatur ratione, quae inhonesta sit, ab eadem adiicienda 
eum absterreat vel ad adiectam revocandam inducat ; secus a matrimonio 
celebrando eum prohibeat. Si vero de conditionis implemento certiorem 
se facere intendat ratione morum honestati consentanea et parochus 
ipsius conditionis aequitatem agnoverit, ipse Ordinarium consulat eius- 
que pareat mandatis. 

18. An aliud habeat declarandum circa suum matrimonium. 

19. In quorum fidem velit igitur sponsus (sponsa) redditas respon- 
siones subscribere : 


Loco... die... mense... anno... 


Subsignatio sponsi!> in wno exemplari. 
Subsignatio parochi. 

Subsignatio sponsae !5 in altero exemplari. 
Subsignatio parochi. 


L. 


Adnotatio. — Hae iuratae depositiones alligentur actibus peracti ma- 
trimonii et transmittantur tribunali ecclesiastico competenti, quoties 
de valore matrimonii actio instituta fuerit quolibet ex capite. 


ALLEGATUM II 
(cfr. n. 5 et 6 Instructionis) 


Examen testium ad comprobandam libertatem status nupturientium. 


(nterrogandi sunt duo testes, a parocho cogniti, pro unoquoque nu- 
pturiente: iidem vero testes pro utroque inservire possunt, dummodo 
seorsum de unoquoque testificentur). 


Revocata testi sanctitate iurisiurandi atque gravitate poenarum, qui- 
bus periuri sunt obnogii, necnon sollemnitate actus quem est exple- 
turus, parochus testem alloquatur : 

Velis invocare Nomen divinum in testem veritatis tangendo sancta 
Evangelia, sequenti formula: - 

« Ego... iuro me totam ac solam veritatem dicturum super universa 
re, de qua rogandus ero ». 


15 Si nupturiens scribere nesciat aut nequeat, crucis signum apponat et id 
adnotetur in actis. 


Acta, vol. Vill, n. 7. — 3-7-9041 

Dein ei deferat quaestiones : 

1. Requirantur eius nomen et cognomen, nomen patris, dies, mensis, 
annus et locus nativitatis, religio, professio, domicilium. 

2. Num habuerit notitias, consilia, instigationes circa ea, quae te- 
stificari debet. 

3. Quonam ante tempore et quomodo cognoverit sponsum (sponsam). 
Cognoveritne etiam sponsam (sponsum). Quonam ante tempore et quo- 
modo. 

4. Quaenam sint nomina et cognomina nupturientium. Ubi nunc ha- 
bitent, et a quonam tempore. Quamnam professionem obeant. 

5. Quibusnam in paroeciis morati sint saltem per sex menses post 
completum decimum quartum annum (pro sponso) et duodecimum (pro 
sponsa) et quamnam ob causam. 

6. Agnoscatne an nupturiens contraxerit matrimonium religiosum vel 
civilem celebraverit actum cum alia persona. Quacum. Subsistatne ma- 
trimoniale vinculum vel civilis unio. 

7. Compertumne habeat utrum nupturientes aliquo impedimento deti- 
neantur, publico vel occulto, procedente a consanguinitate, affinitate etc. 

8. Sciatne utrum sponsi matrimonialem consensum libere, praesertim 
mulier, praestent, an ab aliquo compulsi et quare; et utrum ambo verum 
matrimonium christianum inire velint : unum nempe, indissolubile, proli 
procreandae ordinatum, absque contraria intentione vel conditione ; aut 
utrum aliquid huiusmodi ab utroque vel alterutro audierit.’* 

9. [Si ambo vel alteruter contrahens aetate minor sit, nempe infra 
vicesimum primum aetatis annum (can. 88 § 1)]. Cognoscatne utrum 
parentes huic matrimonio consentiant ; an et quasnam ob rationes dis- 
sentiant. Censeatne utrum parentes sint rationabiliter inviti. 

10. Nihilne aliud habeat declarandum circa hoc matrimonium. 


Loco... die... mense... anno... 


Subsignatio testis ... 


Subsignatio parochi... 


1 Scite animadvertatur hanc quaestionem permagni esse faciendam ut nul- 
litas matrimonii praesertim ex capite vis et metus praecaveatur. Redditae re- 
sponsionis rationem habeat parochus in examine partium: quod si iam pere- 
gerit, iterum ad idem easdem vocet. 

ALLEGATUM III 
(cfr. n. 6 Instructionis) 


Quaestiones seorsum proponendae parentibus (tutoribus) nupturientis ae- 
tate minoris (can. 1034), quando parocho certo non constet de absentia 
cuiusvis obstaculi ex parte ipsorum. 


Revocata testi sanctitate iurisiurandi atque gravitate poenarum, qui- 
bus periuri sunt obnowii, necnon sollemnitate actus quem est exple- 
turus, parochus testem alloquatur : 

Velis invocare Nomen divinum in testem veritatis tangendo sancta 
Evangelia, sequenti formula : 

« Ego... iuro me totam ac solam veritatem dicturum super universa 
re, de qua rogandus ero ». 

1. Requirantur eius nomen et cognomen, nomen patris, dies, mensis, 
annus et locus nativitatis, religio, professio, domicilium. 

2. Perspectumne habeat consilium filii (filiae) sui (suae) matrimonii 
contrahendi cum ... 

3. Probetne hoc matrimonium, secus quibus de causis ei adversetur. 

4. Noscatne utrum aliquo impedimento consanguinitatis, affinita- 
tis, etc., publico vel occulto, detineantur nupturientes. Utrum filius (fi- 
lia) suus (sua) aliud matrimonium religiosum celebraverit vel civilem 
inierit actum et quacum (quocum); subsistatne adhuc matrimoniale 
vinculum, vel civilis unio. 

5. Noscatne utrum filius (filia) libere praestet consensum matrimonia- 
lem, an ab aliquo compellatur et quam ob causam. 

6. An putat filium (filiam) iis pollere physicis conditionibus ut par 
sit matrimonio ineundo et de matrimonii finibus edoctum (-am) esse. 

7. Nihilne habeat addendum quoad hoc matrimonium. 


Loco... die... mense... anno... 


Subsignatio patris (tutoris) in wno exemplari. 
Subsignatio parochi... 

Subsignatio matris in altero exemplari. 
Subsignatio parochi... 


L. & 8. 


| 
| ; 

ALLEGATUM IV 
(cfr. n. 6 Instructionis) 


Pro iureiurando suppletoric recipiendo (quando necessarium sit ad nor- 
mam cc. 1829-1830). 


Anno Domini... hac die... mensis... personaliter coram me adfuit 
domin... fili... annorum... nat... ac baptizat... loco... dioecesis... ad ef- 
fectum comprobandi suum statum liberum ineundi matrimonii causa. 
iuxta ritum S. R. Ecclesiae, cum ... fil... nat... in paroecia ... dioecesis ... 

Cum supra memorat... e solo natali abfuerit ab anno... ad annum ... 
(continuo vel interiecto tempore) et cum commorari ipsi contigerit in 
loco (locis) ... quin tamen ibi stabilem fixerit mansionem et cum nequeat 
testes producere habiles ad comprobandam libertatem status, quam ser- 
vavit in memoratis locis, nec valeat ad rem exhibere testimoniales lit- 
teras illarum Curiarum Ecclesiasticarum, ad easdem supplendas iure- 
iurando admissus est. De sanctitate iurisiurandi necnon de poenis a 
periuris (can. 2323) et bigamis (can. 2356) incurrendis est monitus 
ac praeterea certior factus, si ipse periuret, et impedimenta matri- 
monialia reticeat, non solum nullum atque irritum esse coniugium, ve- 
rum etiam causam exsistere innumerabilium peccatorum. Coram igitur 
me subsignato ipse genuflexus ante imaginem PD. N. I. ©. Crucifixi clara 
et intelligibili voce emisit hance sacramenti 


Formulam 


Ego... fil... (patris)... (matris)..., officium meum probe perspectum. 


habens dicendi veritatem atque rei, de qua agitur, momentum, haec 
sancta Evangelia tangens, profiteor et iuro me toto anteacto tempore, 
quo extra natale solum moratus sum, omnino liberum ac solutum per- 
mansisse a quopiam impedimento aut vinculo matrimonii. 


Subsignatio nupturientis... 
Subsignatio Ordinarii vel eius delegati. 


L. 8. 


Sacra Congregatio de disciplina Sacramentorum 317 


ALLEGATUM V 
[(efr. n. 4 a) Instructionis] 


Paroecia ... 


Dioecesis ... 


Status documentorum Curiae Episcopali exhibitorum pro matrimo- 


nio ineundo inter: 


sponsum ...* 

filium ... (nomen patris). 
commorantis in loco... 

et... (nomen et cognomen matris). 
commorantis in loco... 
professionis (sponsi). ... 
natum loco... 

dioecesis ... 

die... 

baptizatum in paroecia ... 
die... 

confirmatum die... ? 

viduum e... 


sponsam ...* 

filiam ... (nomen patris). 
commorantis in loco... 
et... (nomen et cognomen matris). 
commorantis in loco... 
professionis (sponsae) ... 
natam loco... 

dioecesis ... 

die ... 

baptizatam in paroecia... 
die... 

confirmatam die... ? 
viduam e... 


domicilium aut commorationem ha- domicilium aut commorationem ha- 


bentem (sponsum) in paroecia... 


bentem (sponsam) in paroecia... 


Status libertatis 


Publicationes canonicae peractae sunt die ...‘ 
Publicationes civiles (wbi hae iure concordatario praecipiuntur) pera- 


ctae sunt die ...* 
Dispensatio ab impedimento... 


Loco... die... mense... anno... 


L. & 8. 


Parochus 


? In Italia si nominum intercedat disparitas inter actum baptismi et actum 
civilem, ambo nomina referantur (cfr. Istruzione della S. C. della Disciplina 
dei Sacramenti, 1 luglio 1929, alleg. III, mod. I, nota 1). 

2 Prout desumitur ab adnotatione in actu baptismi, aut a documento aut 


a iureiurando. 


3’ Heic adnotetur unde libertas sponsorum comprobetur, utrum nempe ab 
examine testium, a iureiurando suppletorio, a documentis viduitatis, senten- 
tiae nullitatis, dispensationis super rato, aut a pluribus argumentis simul 
sumptis, quo in casu haec singillatim enumerentur. 


* Aut dispensatae. 


a 

| 


318 Acta Apostolicae Sedis - Commentarium Offciale 


Visis documentis huic Curiae exhibitis ibique asservatis (Prot. n. ...) 
nium, de quo supra, contrahatur, servatis de iure adhuc servandis. 


Loco... die... mense... anno... 
L. & 8. 


Cancellarius Curiae Ordinarius 


Nihil obstat ex parte parochi infrascripti quominus extra suam pa- 
roeciam matrimonio, de quo supra, assistat sacerdos legitima facultate 
praeditus, servatis de iure servandis. ° 


Loco... die... mense... anno... 


L. 
Parochus 


_. Matrimonium, de quo supra, celebratum est die... mense... anno ie 
in ecclesia ... loci ... dioecesis ... coram me infrascripto. 


Parochus aut sacerdos delegatus 


Advertatur. — Hic documentorum status, notitiis omnibus ibidem 
requisitis et signis authenticitatis rite munitus, tradatur parocho alienae 
paroeciae, ubi matrimonium forte celebrandum sit, saltem triduo ante 


eius celebrationem. 


5 Uti patet, licentia haec, prout cavetur in can. 1097 § 1 n. 3, conceditur 
ad liceitatem tantum a parocho cui ius esset assistendi matrimonio. 


a 
‘ 


} 

CODICIS IURIS CANONICI INTERPRETATIONES 
AUTHENTICAE seu responsa a Pontificia Commissione ad 


Codicis canones authentice interpretandos ab anno 1917 ad annum 1935 
data, et in unum collecta atque Romanorum Pontificum actis et 
Romanae Curiae decisionibus aucta (pag. vi1i-228), 
ab anno 1936 ad annum 1940 (pag. beatin d 

— Liinteo contectum. ... 


— Appendix, ab anno 1936 ad annum 1949 ints, viul-38), sa 


TRACTATUS CANONICUS DE MATRIMONIO 


PETRI Card. GASPARRI. Editio nova ad mentem Codicis I. C. - 7 I, 
pp. 472 - Vol. II, cum alligatis. In brochure, pp. 620. 
Volumina partim corio, partim linteo contecta, cum titulo aureo 


GASPARRI Card. PETRI - (CATECHISMUS. CATHOLICUS : 
In-12° pp. 488 . 
Linteo contectum . 


MASSIMI Card. MASSIMO LA NOSTRA FEDE. te basi e 


la sintesi del domma cattolico. In-12°, pp. 321 (Quinta edizione) 


MASSIMI Card. MASSIMO LA NOSTRA LEGGE. te basi 


e la sintesi della morale cattolica, [n-12°, pp. 320 . 
Hsposizione breve ¢ chiara della dottrina cattolica per le persone ‘colte. 


OTTAVIANI Sac. ALAPHRIDUS. INSTITUTIONES IURIS PUBLICI 
ECCLESIASTICI. 

Vol. I. lus publicum internum (Ecclesiae constitutio socialis et 

potestas). Editio altera emendata et aucta, 1935. In-8°, pp. vu-510 


Vol. Il. tus publicum externum, pp. 540 ......, 


OTTAVIANI Sac. ALAPHRIDUS, COMPENDIUM IURIS PUBLICI EC. 
CLESIASTICI AD USUM AUDITORUM S&S. THEOLOGIAE. 


COFFANO Mons. Dott. PIETRO LUMEN VITAE, tezion ai 
cultura religioso-morale, Vol. I (2* Ediz.). VertrA FONDAMENTALI - 
ETICA GENERALE - ETICA SPECIALE. pp. x11-458 

— Vol. II. I SAcRAMENTI IN GENERE - I SACRAMENTI IN SPECIE - I Sov 

\ SIMI. pp. xvi-512. 


P. AGATHANGELUS A LANGASCO o. u. cave. DE INSTITUTIONE 
CLERICORUM DISCIPLINIS INFERIORIBUS 


Legislatio canonica. Typis polyglottis Vaticanis, in-8°, pp. xvi-292. 
INDEX: Praeliminaria, pars I, Praeformatio iuris vigentis; pars II, 
Ius Codicis; pars lJ, lus comparatum — Appendices (Specimina pro- 

‘ 
grammatum et prospectus organizationis scholasticae Ecclesiae et 


SYLVII ROMANI Propaedeutica iuris canonici et iuris Ecclesiae pu- 
blici elementa: pp. 80 . 

— Summa iuris canonici lincamenta: 376 

— Institutiones iuris canonici: Vol. |. lus constitutionale: pp. xi1-492 

— De norma iuris: sectio I, de normae iuris natura deque virtute: pp. 742 

— Theologia moralis: lib. I, Introductio; pp. 150 . Koa, oa 


Roma Italia Eatero 


L. 

INSTRUCTIO de normis a parocho servandis in pe- 


ragendis Canonicis investigationibus antequam nupturientes ad 


matrimonium ineundum admittat. Edita die 29 iunii 1941, cum 
adnexis allegatis. Pag. 24, in-8° 2... Q— 


CATALO GUS ac status causarum beatificationis Servorum Dei 
et canonizationis Beatorum quae apud Sacram Rituum Congrega- 
tionem discutiuntur Emi ac Revmhi D. Card. Caroli Salotti Episcopi 

Praenestin., S. R. C. Praefecti iussu editus. 1941. Linteo contectum 


- PROPRIUM MISSARUM PRO SOCIETATE IESU. Supple- 


mentum ad Missale Romanum in-4° et 8°. Editio novissima. 1941 


SELLA PIETRO e VALE GIUSEPPE. Rationes decimarum Italiae nei 
secoli e XIV. VENETIAE-HISTRIA DALMATIA. [n-8°. 


Pp. xivui-571. (Studi e Testi, n. 96) . . .., hae 130— 134— 140— 
DISCORSI DEL SOMMO PONTEFICE PIO XII. Dal 3 marzo 
al 5 maggio 1940. Vol. in-8°, pp. 421, ritratto di Sua Santita. . . M— 91,50 2— 


INSTRUCTIO SERVANDA a tribunalibus dioecesanis 


in pertractandis causis de nullitate matrimoniorum (S. C. de di- 
sciplina Sacramentorum), edita die 15 augusti 1936, cum adnexis ap- 
pendicibus quorundam documentorum necnon adiectis indice analy- 
tico-alphabetico tabulisque comparativis. In-8°, pp. 96. . .... 7— 8— 


REGULAE SER VANDAE in processibus super matrimo- 
_ malo rato et non consummato, cum appendice praecipuorum actorum 
formularum, quae utiliter et opportune adhibentur in his causis. — 


Editio altera aucta In-12° . . . . . . . 3 3,50 4 


LEPIDI (P. Auserto) O. P., La critica della ragione pura secondo Kant 
e secondo la vera filosofia. Un volume in-16°, di pp. 72. 


BOSSI (Mons. Prof. GarTano). Le Liriche di Q. Orazio Flacco, Versione 
ritmica; con indice alfabetico dei vocaboli degni di nota, special- 
mente storici, geografici e mitologici, pp. xvi-124 2x15) . . |. . 10— 10,75 19— 
— Traduzione ritmica di quaranta liriche oraziane. Un vol. in-16°) in 


Garis dictinga: Gi pp. 100 4— 450 5— 

S. ROMANAE ROTAE DECISIONES 

seu SENTENTIAE cura eiusdem S. Tribunalis editae, in-8° 
Vol. XIV, pp. vin-388, anno 1928. ........4.%. — 58— 58 — 
Vol. XVII, pp. v1-462, anno 1925. . . ,........ .,0— 
Vol. XVIII, pp. vin-460, anno 1926 . ... ....... BQ— 
Vol. XIX, pp. vm-580, anno 1927... . 
Vol. XX, pp,.vi-640, anno 1998. -. . FQ— 
Vol. XXI, pp.. vim-584, anno 1929...» . 5X 
Vol. XXIII, pp. 572; anno 1931 
Vol. XXIV, pp. vim1-604, anno 1932 . 

